Lei Lei!
Aitona!
Mahatsak nahi ditut, aitona.
Eztula sendatu zaizu?
Mahatsak garesti daude?
Ez oso.
Eztulka ari zara oraindik.
Ez. Orain hobeto nago, benetan.
Zuk hala badiozu.
Eskerrik asko!
Aitona, zortzi atera dut gaurko azterketan!
Primeran!
Hurrengoan, bederatzi!
Amona!
Udare zopa prestatu dizut.
Joan aurretik edan behar duzu.
Mahatsak? Lei Leik eztula du oraindik.
Gutxi batzuk jan ditzake.
Txarrak dira eztularentzat.
Hobeto zegoela uste nuen.
Non dago Fong?
Zheng berandu datorrela esan du.
Hain lanpetuta daude?
Kaixo, aita.
Eskerrik asko. Eskerrak libre zinela.
Sentitzen dut, ezin izan dut Lei Lei jaso.
Lasai.
Erretiratzen bazara, egunero jaso ahalko duzu.
Erretiratu? Inola ere ez. Zer egingo dut egun osoan zehar?
Lana egin behar dut, ahal bitartean.
Kaixo, ama.
Afaria prest dago. Deitu arrebari, ea non dagoen.
Fong, non zaudete?
Mugituko zara?
Ez da iritsi?
Behean daude...
Itxarongo diegu, orduan.
Janaria hoztuko da.
Has dadila Lei Lei jaten. Guk itxarongo dugu.
Lei Lei, jan.
Hemen daude.
Kaixo denei.
Kaixo, izeba Fong.
Tunela hartu behar zenuten.
Zirkulazio handia dago.
Motorra azkarragoa izango zela uste genuen. Barkatu!
Jan dezagun denok...
Tori, Lok.
Ama, oilaskoak itxura ederra du.
Jessicak mezu bat bidali zidan atzo.
Osaba ospitaletik atera da. Bazenekien?
Ez dut ezer entzun.
Benetan...
Ongi egotea espero dut. Jan dezagun.
Zer moduz dena?
Ongi.
Maiz etortzen zara hona?
Ez, hemendik pasatzen ari nintzen...
Hoi naiz.
Hara joan nahi duzu?
Izan gaitezen lagunak lehenengo.
Beste noizbait, agian...
Aizu, botako dut alkandora zahar hori?
Guztiz urratuta dago.
Ongi dago.
Barrenak zirpilduta ditu.
Nahi duzun bezala.
Ez zara ezertaz arduratzen...
Fongekin hitz egin behar duzu.
Zheng ez da egokia harentzat.
Zergatik?
Fong baino gazteagoa delako.
Gaur egun, horrek ez du axola.
Emakumeak azkarrago zahartzen dira.
Berrogei urte ditu ia.
Gizonei ez zaie gustatuko.
Hau ezustea.
Bai, egia da.
Lanik ez gaur?
Erretiratua nago. Adinekoen txartela ere lortu nuen iaz.
Nire bilobaren eskola hurbil dago.
Horregatik egoten naiz hemen.
Biloba bat duzu?
Bai, zergatik diozu?
Ezergatik ez.
Eta zuk?
Nik zer?
Ezkonduta zaudela dirudi.
Noiz ezkondu zinen?
Aspaldi dibortziatu nintzen.
Nolatan?
Senar negargarria izan nintzen!
Kamera fabrikan egiten nuen lan.
Nagusiak piknikak antolatzen zituen langile eta familientzat.
Ez nion emazteari esaten. Bakarrik joan nahi nuen.
Gero norbaitek kontatu zion.
Horrek asko mindu zuen, eta gurasoen etxera itzuli zen.
Banekien etxera ekar nezan nahi zuela.
Baina urrun mantendu nintzen.
Azkenean, etxera itzuli zen.
Semearekin bizi zara.
Bai, dibortzioa eta gero.
Nik bakarrik hezi nuen.
Emazte ohiak ez zuen nahi?
Berriro ezkondu nahi zuen.
Igo.
Taxilaria zara?
Bai, etxera eramango zaitut.
Jakina, piztu taximetroa.
Ez diet lagunei kobratzen.
Atzean eseri behar zenuke.
Gauza bat erosiko dut.
Nora zoaz?
Aizu,
ez idatzi gauez, mesedez.
Sentitzen dut, ez dizut trabarik egingo.
Ez da hori.
Deitu egunean zehar, nahi baduzu.
Aita!
Etxean gaude!
Ezin dut hitz egin. Semea iritsi da.
Gero deituko dizut.
Hemen zaude. Zutaz galdetu digute.
Ez dut komunitateko bilera guztietara joan behar.
Biblia ikasketa genuen gaur.
Grace, zoaz dutxatzera.
Askotan esan dizut...
Ez esan horrelako gauzarik Gracen aurrean.
Grace, koko pudina erosi dizut.
Eseri hemen.
Garbitu dituzu eskuak, aita?
Garbi daude.
Zaborra atera berri duzu.
Grace, dutxara. Berehala.
Haurra baino ez da, utzi apur bat jaten.
Haurrek ez dute gauean azukrerik jan behar.
Ezingo du lorik egin.
Horrela hezi zintudan nik,
eta ongi atera zara.
Aizu.
Zuk ere ez zenuke jan behar.
Ongi etorri.
Zer nahi duzu?
Yuenyeunga oso ona da hemen.
Dastatu kafea eta tea.
Txigorki frantsesak?
Hemengo jarabea ez dago diluitua, eta ez da oso gozoa.
Hemengo koko pudina ere ospetsua da.
Edozer hartuko dut.
Zer nahi duzu?
Bi Yuenyeung, mesedez.
Nahiago duzu leku lasaiago bat?
Hortxe leku bat dago. Aparkatu hor.
Ez dut kalean aparkatu nahi.
Apartamentu hauek garestiak dira.
Ongi da, ez zait axola.
Bi, mesedez.
Hemendik.
Ez zara inoiz hemen egon?
Egunean 18 ordu eman ditut gidatzen azken 20 urteotan.
Haurrak etxetik joatean lortu nuen denbora niretzat.
Orduan hasi nintzen aire zabalean larrua jotzen.
Gauza asko galdu dituzu, orduan.
Inoiz izan zara Yuk Tak Cheen, sauna gay ospetsuan?
Bai, noski.
Gogoan dut. Ez nekien zer egin joan nintzen lehen aldian.
Telebista gelan eseri nintzen, eta itxaron egin nuen.
Jendea sartzen eta ateratzen baino ez nuen ikusi.
Sartzen eta ateratzen...
Ez nuen ezer ulertzen.
Tarte bat eta gero, joan egin nintzen.
Lagun bati kontatu nion, eta barre egin zidan.
Goizeko ordubata arte itxaron behar nuela esan zidan.
Sauna itxi arte.
Orduan hasten da benetako festa.
Ahate erre erdia.
50 dolar.
Ez dut edaten, badakizu.
Tira, apurtxo bat.
Edan apur bat, ospakizuna da.
Mila esker, jauna. Mila esker, anderea.
Fong ongi zainduko dut.
Tira, topa.
Beste gauza bat esan nahiko nuke.
Finantza arazoak ditut oraindik.
Gauzak xume mantendu nahi ditugu.
Agian ez dugu bazkaririk izango.
Ulertzea espero dut.
Ongi da. Jan dezagun.
Eskerrik asko.
Ezin du ezteietako bazkaria ordaindu.
Hori zentzugabea da.
Ez zuen hitzik eman behar ezin bazuen ordaindu.
Ez dago Fong zentzatzerik.
Ezkontza bizitza osorako da, badakizu.
Badakit Fong ez dela gaztea,
baina egon behar du gizon hoberik.
Zure ildoari jarraitu behar zion.
Dirua aurreztu, ezkondu aurretik.
Nola esan diezaioke amaginarrebari
ezin duela ezteietako bazkaria ordaindu?
Zer?
Bazenekien eta ez didazu esan?
Anaia zaharra zara.
Zaindu egin beharko zenuke.
Zentzugabea.
Zure aitarekin hitz egin behar dut. Banoa.
Aizu.
Fong haurdun omen dago,
eta haurra Zhengena da.
Ez nau harritzen ezkontzeko hain presatuta egoterik.
Gutxienez, ez du ihes egin.
Zuri ez zaizu inoiz ezer axola...
Jan eta hitz egin dezagun.
Herri galdeketa egingo dute,
gayentzako zahar etxeak irekitzeko proposamena dela eta.
Ez dut zahar etxe batera joan nahi.
Espetxera ere bidal nazakete.
Guztiz osasuntsu nago.
Familiak behartzen banau bakarrik joango naiz.
Jakina, ongi zaude, Fei. Familiarekin bizi zara.
Baina Dior eta Chiu, adibidez,
bakarrik bizi dira.
Osasun arazoak garatzen badituzte, zahar etxea beharko dute.
Hori da.
Zahar etxe batean sartzera behartzen banaute,
non sartuko ditut nire traje eder guztiak?
Horregatik ez dut gauza pertsonalik etxean.
Ez dut nahi nitaz ezer jakiterik.
Horretaz ari naiz.
Irudikatu horrelako leku batean bizi ahal izatea.
Zu zeu izan ahal izatea.
Kideko izaera duten lagunekin.
Ez zinateke zoriontsuago izango?
Zure azala bai leuna.
Ez izan tuntuna.
Egia da. Begiratu niri.
Oraindik sasoian zaude.
Gorputz hau 10 urtez lan egiteak sortu du.
Taxia gidatzeak ezin du hain zaila izan.
Arroza banatu ohi nuen taxilaria izan aurretik.
Baina banekien ezin nuela bizitza arroza banatzen eman.
Orduan, taxi lizentzia lortu nuen.
Gure belaunaldiak bizitza gogorra izan du.
Behin, ilaran nengoen lan eskaintza bat zela eta.
Hiru ordu eman nituen nire txandaren zain.
Orduan, kabroi hura ingelesez hasi zitzaidan.
Aho bete hortz geratu nintzen, noski.
Ez zidan eskaera inprimakia ere eman.
Gau hartan,
ingeles ikastaro batean eman nuen izena.
Inork ez ninduen berriro gutxietsi behar.
Gogorra izango zen semea zuk bakarrik heztea.
Grace, zatoz.
Begira, Noeren ontzia. Larunbatean joango gara.
Ederki pasatuko duzue.
Ziur zaude ez duzula etorri nahi?
Ezin dut egun osoa oinez eman.
Zoazte zuek. Ongi pasatu.
Zer dela eta nahaspil hori, aita?
Argazki zaharrak antolatzen ari naiz.
Grace, badakizu nor den hau?
Aita jolas parkera eraman nuenekoa da.
Hiru urte zituen, zuk baino gutxiago.
Aspaldi digitalizatu nizkizun argazkiak.
Bota egin ditzakezu.
Zu eta zure ordenagailuak...
Ez dakit nola dabilen argazki album digitala.
Benetakoa nahiago dut.
Nahiago dut esku artean izan.
Garbituko duzu mahaia, mesedez?
Gracek etxeko lanak egin behar ditu.
Mesedez, erosi galleta solidarioak.
Galleta solidarioak, anderea?
Eskerrik asko.
Zein gorbata erosiko dut?
Aukerak emango dizkizut.
Zer moduz ttattar hau?
Ez... utzi hori probatzen...
Ongi da.
Zorionak zuri
Zorionak beti
Zorionak Dior
Zorionak beti
Gaurko bilera hasi aurretik, norbait aurkeztuko dizuet.
Billy, Rainbow aktibista taldekoa.
Kontsulta bileran hitz egitera gonbidatu nahi zaituztet,
gayentzako zahar etxeari buruz.
Jendaurrean nor garen esan behar dugula diozu?
Gizarte langile edo psikologo batek hitz egin dezake zuen izenean,
baina ez dago zeuk hitz egitea baino hoberik.
Diorrek gure bozeramaile izan beharko luke.
Beti izan da ausarta.
Ez dut nik bakarrik hitz egin nahi.
Eta Chiu?
Iazko harrotasunaren egunean protagonismoa bereganatu zuen.
Inola ere ez.
Ez dut hitz egin nahi.
Zergatik ez, Chiu?
Ez dut nahi.
Ez dut berriro hitz egingo.
Oso isil ibili zara azkenaldian.
Zer duzu, Chiu?
Ezer ez.
Belaunek min ematen didate berriro, hori da guztia.
- Min ematen dizute? - Bai.
Goazen medikuarenera.
Lasai, bakarrik molda naiteke.
Denbora daukat. Zurekin joango naiz.
Eskerrik asko, baina moldatuko naiz.
Pentsa!
Betiko Diorrekin bizitzea?
Gustuko dut Billy.
Gaur egun, zaila da gure borrokaz
arduratzen diren gazteak aurkitzea.
Nik ere gustuko dut. Irribarre ederra du.
Orduan, jendaurreko bileran hitz egingo duzu?
Gose zara?
Dohainik da?
Ez, noski. Baina 30 dolar baino ez dira.
Itxura ona du.
Bi.
Zenbakiak?
59.
57.
Eseri.
Mila esker.
Tipo bat gela ilunean sartu berri da.
Beste askok jarritu diote.
Ez duzu haiekin bat egin nahi?
Elkar ezagutzen dugu?
Agian...
Maitale ohia?
Tira, ez naiz zu bezalakoa.
Ezagutzen ditudan tipo guztiak gogoratzen ditut.
Ez zenion edateari utzi?
Ez etorri negarka gotak berriro okerrera egiten dizunean.
Zuk ere apustuak utzi behar zenituen.
Eta zaldi lasterketak?
Aurreztu, ezurteak etorriko balira.
Lagun batek erremedio txinatar bat aipatu zidan,
gota sendatzeko.
Nola du izena?
Papaia tea?
Hori da!
Pakete batzuk erosteko eskatu diot.
Itxura ona du! Eskerrik asko.
Baina ez edan,
edo ez du funtzionatuko!
Jan oilasko pixka bat.
Elkarrekin zaudete?
Bai, duela hamar urtetik.
Oso gaztea da...
Are gazteagoa duela hamar urte.
Ez dakit zer ikusi zidan.
Agure zimurtua naiz.
Ixo, astakirten halakoa.
Honentzat, zenbat eta zimurtuago, hobe.
Eta hau da denetan zimurtuena.
Meloi mikatza bezala!
Zuek ere daramazue hamar urte elkarrekin, ziur. Ez da hala?
Brisak hodeiak mugitzen ditu, zirimiria lurrean erortzen da
Nire gainean lurreratzen da, mundua estaltzen du, poesiak legez
Brisak euria darama, nik zure eskua daramadan bezala
Begiratu niri, zuri begira, mundu eder honi begira
Brisa izaterik banu, eta zuk, euria...
Brisak euria darama
Ordokietan zehar paseatzen gara, belarra xuxurlaka ari da
Elkarri sekretuak kontatzen dizkiogu, elkarrekin mundua esploratzen dugu
Zer duzu? Nire mira duzu jadanik?
Libre zaude larunbatean?
Zergatik?
Semea ez da etxean egongo. Bakarrik izango naiz.
Ez da ideia ona.
Kitekin Shenzenera joango naiz larunbatean.
Han emango dut gaua.
Masaje leku berri batera eramango nau.
Ming joango da?
Ezin du.
Sorbaldek min ematen didate azkenaldian.
Zahartzen ari naiz.
Zhengek bi karramarro iletsu ekarri dizkigu.
Karramarroak?
Ez naiz gose, jan zuk.
Eta karramarroak?
Gose ez zarela esan duzu.
Baina bi ekarri ditu.
Eta zer?
Jan zurea.
Ez ditut bakarrik jan nahi.
Lagunduko dizut. Zoaz bila.
Ez du zentzurik zure burua behartzeak.
Tira, orain jan nahi ditut.
Hartu handiena.
Non erosi ditu?
North Point auzoan.
Denda ospetsu bat omen dago.
North Pointera joan da hauen bila?
Ez zaio hari otu.
Fongek karramarro iletsuak gustuko dituzula esango zion.
Hara... begira!
Tori.
Chiu, ongi zaude?
Tratamenduaren ondoren ezin omen da ibili.
Bakarrik etorri zara?
Beti etortzen da beste norbaitekin.
Tipo jator bat da. Dotorea ere bai.
Nola zuen izena mutilak?
Goazen hemendik. Tira...
Ibiltzeko gai zara?
Mila esker.
Zaindu.
Beste pauso bat.
Kontuz.
Nork ekartzen zaitu?
Diorrek, noski.
Hurrengoan nik ekarriko.
Banoa.
Noiz elkartuko zarete?
Hamaiketan.
Ming joango da?
Ez.
Eraman jaka, edo hoztu egingo zara.
Kontinentean sartzeko baimena hartu duzu?
Hirugarren tiraderan dago.
Nahiago dut azoka, supermerkatua baino.
Supermerkatuko aire girotua hotzegi dago beti.
Azokan tratuan aritu zaitezke.
Batzuetan supermerkatua merkeagoa da.
Ez asko, nire ustez.
Zer jan nahi duzu?
Utzi erronda egiten lehenengo.
Egun on!
Kaixo.
Gustuko duzu meroa?
Nola prestatuko duzu?
Arraina lurrunetan prestatu beharra dago.
Aski da janari soila.
Tori, pisatu hau.
Ongi da.
Zenbat?
128 dolar.
Benetan, ez duzu dirua meroan xahutu behar.
Zer jan nahi duzu?
Haragia tomatearekin.
Bai xumea.
Haragia tomatearekin?
120 dolar arrainaren truke?
Ados...
Eskerrik asko.
Oilo odola, mesedez.
Lau dolar. Zenbat?
Bi, mesedez.
8 dolar.
Tori.
Ni arduratuko naiz.
Utzi ordaintzen.
Nik gonbidatu zaitut.
Nik gonbidatuko zaitut.
Ez.
Tira, goazen.
Eskerrik asko.
Egun on.
Zer behar duzue?
Tipulinak. Zenbat da?
12 dolar.
Bai garestia!
Zenbat nahi duzu?
Sorta erdia.
Deskontua egingo dizut. 5 dolar.
Ongi da, zure bezero onena naizelako.
Gutxienez, gaur ongi portatu zara.
Nire barazkiak ukitu gabe.
Beti ari zara errietan.
Bai, noski!
Mila esker.
Eskerrik asko, agur.
Orain dena dugu.
Geratu hemen afaria ekarri arte.
Sukaldari ona zara?
Primerakoa! Gehiago emateko erregutuko didazu.
Ez erre janaria.
Ez izan tuntuna.
Badakizu zertan ari zaren?
Emazteari sukaldean laguntzen diot noizbehinka.
Hortxe jengibrea.
Haragia tomatearekin.
Zer?
Mamu gosea dirudizu.
Oso gozoa dagoelako!
Polikiago...
Saldako haragia...
Dena ederra dago.
Hartu apur bat zuk.
Brisak hodeiak mugitzen ditu, zirimiria lurrean erortzen da
Nire gainean lurreratzen da, mundua estaltzen du, poesiak legez
Brisak euria darama, nik zure eskua daramadan bezala
Begiratu niri, zuri begira, mundu eder honi begira
Brisa izaterik banu, eta zuk, euria...
Brisak euria darama
Ordokietan zehar paseatzen gara, belarra xuxurlaka ari da
Elkarri sekretuak kontatzen dizkiogu, elkarrekin mundua esploratzen dugu
Libre zaude datorren larunbatean?
Etorriko zara Chiu ikustera?
Alaba ezkondu egingo da.
Gauza asko prestatu behar ditut.
Bai, noski.
Zorioneko kutxa gorri bat eman behar dizut ezkontzarako.
Zergatik ez duzu ezkontzara ekartzen?
Gonbidatzen ari zara?
Ez al zara beldur...
Lasai, ez dute susmorik izango.
% 70eko deskontua.
Alkandora hori ederki doakizu.
Benetan? Ikus dezagun.
Polita da, baina zuri hobe doakizu.
Niri? Inola ere ez, zuretzat ezin hobea da.
Ez, nabarmenegia da niretzat.
Egia esanda, Diorrentzat ezin hobea da!
Nolakoa da maitalearen bizitza?
Gizon emaztedun batekin ibiltzeak ez dakar ezer onik.
Zuen patua bada, hurrengo bizitzan elkartuko zarete.
Zu bai sineskariatsua.
Beti txorakeria berak.
Kendu jaka.
Itxaron hemen.
Janaria prestatuko dizut. Erostera noa.
Lasai, nire burua zain dezaket.
Zer da usain hori?
Zer usain?
Sukaldekoa.
Ez da mirari! Leihoa ireki behar duzu arropa esekitzen duzunean.
Lizun kiratsa dario arropa honi!
Itxura ona du?
Itxaron... Papilot hau luzeegi dago.
Ongi da, konponduko dut.
Eskerrik asko.
Lisatu galtza hauek ere.
Non erosi dituzu?
Garestiak dira?
Ez du axola, bizitzan behin gertatuko da hau.
Ez gastatu gehiegi.
Bazkaria ere ordaindu behar dugu.
Irrigarria da alaba ezkontzeko ordaindu behar izatea.
Uste nuen alkandora bota behar zenuela.
Oso sentimentala zara.
Botatzen badut, ez duzu gaindituko.
Sentitzen dut, hasi gara afaltzen.
Zergatik ez duzu telefonoa hartu?
Ilea mozten ari nintzen.
Telefonoa itzali dut, eta piztea ahaztu zait.
Ez al zenuen duela bi aste moztu?
Ezkontza batera joango naiz.
Ez zenuen aipatu. Ezagutzen dugu?
Lankide ohia da.
Alaba ezkonduko zaio. Ez duzue ezagutzen.
Kutxa gorri bat eman beharko genieke?
Ezagutzen ez dugula esan du.
Zer erosi duzu gaur?
Ezkontzarako alkandora?
Ez duzu uste oso sudurluzea izaten ari zarela?
Zer duzu?
Grace, begira perretxiko hauei! Hartu bat!
Nik jango dut, orduan.
Ongi etorri.
Zorionak.
Eskerrik asko!
Etorri zara!
Nire semea, Lok.
Semea? Ez da harritzekoa!
Berdin-berdinak zarete.
Bai? Zuk uste?
Lankideak zarete?
Ez, erretiratua nago.
Oso ongi. Aita konbentzitu nahi dugu erretiratzeko.
Baina ez du nahi.
Ching. Nire bizilagun ohia, Hoi.
Duela gutxi topatu zenuen hori?
Bai, Shatinen bizi ginenekoa.
Aspaldi izan zen hori, gu ezkondu aurretik.
Mahjong?
Ez naiz trebea...
Ez hasi orain jolasten.
Ez duzu bazkaria atzeratu behar.
Non eseriko zara?
Nire lankideekin.
Ederki. Gozatu.
Aurkeztuko zaitut.
Zure biloba bai polita!
Bai, marmarka ari ez denean!
Zorionak!
Topa! Zorionak!
Tira, jarri familia argazkian.
Mesedez, begiratu hona prest zaudenean.
Prest? Bat, bi, hiru. Egin irribarre!
Zorionak!
Mila esker gonbitagatik.
Pozten nau etorri izanak.
- Mila esker. - Zorionak.
Eskerrik asko.
Aita, eskerrik asko.
Lasai, eseri.
Orain familia bat duzu eta aita izango zara.
Egin lan gogor.
Bai.
Zer moduz lan bilaketa?
Horretan nabil oraindik... Berri onen zain.
Lortu taxi lizentzia.
Ez da oso zaila.
Ez dut taxia alokatzeko dirurik...
Gidatu nirea, nahi baduzu. Alokairurik ordaindu gabe.
Eskerrik asko, aita.
Nire alaba zure esku dago orain.
Zaindu ongi, ados?
Nire bizitza zure eskuetan utzi dut
Zahartzen naizenean ere
Nire bizitza gogotsu emango dut
Zuregatik
Inioz ez naiz nekatuta sentitu
Inoiz ez naiz galduta sentitu
Dena eman diguzulako
Eta den ken diezagukezulako
Diruzalea izan naiz
Baina hori atzean utz dezaket orain
Bihotzez maitatuko zaitut
Une oro zuretzat bizitzen ikasi dut
Dena zuretzat, dena zuretzat
Badakizu zer behar dudan?
Sinestuna zara?
Tori... zintzilikatu hau taxian. Babestu egingo zaitu.
Ah Bo izeneko lagun bat nuen.
Elkarrekin egin genuen ihes Txinatik, itsasoz.
Mota guztietako amuletoak zeramatzan,
baina berdin-berdin ito zen.
Horregatik ez dut sinesten Budan, ez eta beste ezertan ere.
Nire buruan bakarrik.
Badakizu zer esan zidan semeak kristautu nahi izan ninduenean?
Zer?
Zera...
Kristau bihurtzen banintzen,
hil eta gero ni non aurkitu jakingo zuela.
Aitona, zure txanda!
Aitona, ez da hortik!
Ez da hortik.
Afaltzeko ordua da.
Utzi txanda bukatzen.
Ez, gorde. Afaltzeko ordua da.
Afaria prest dago. Eseri.
Eseri hemen, Lei Lei.
Mendebaldeko janaria gaur?
Gauza berriak probatzeko.
Gustuko dut!
Etorri afaltzera maizago, orduan!
Jan dezagun. Hartu oilasko izter bat. Usain ederra du.
Erabili egunkari papera haizetakoa garbitzeko.
Kontuz, poliki.
Ez ahaztu azpiko ertza garbitzeaz.
Zikinkeria metatuko da, bestela.
Zaindu taxia zure etxea bezala.
Bidaiariak autora igotzean,
tratatu gonbidatuak bezala.
Izan adeitsua eta hezibide onekoa.
Suhiari irakasten, Pak?
Hasiberria da, eman argibide batzuk, mutilak.
Benetan hartuko duzu erretiroa, Pak?
Aske izan behar du.
Zer egingo duzu?
Erretiroa bizitzeko aukera berria omen da,
urrezko garaia.
Nahi duzuna egin dezakezu, nahi duzunean.
Adibidez?
Etxean potrojorran ibili?
Arrantzan ibili, mahjongean jolastu...
Hobby berri bat ikasi!
Bai txorakeria.
Joan zaitez Dongguanera, amai zoriontsuen bila.
Beti esaten dituzu horrelako gauza desatseginak.
Kristaua ala katolikoa zara?
Benetan jakin nahi duzu?
Zein da ezberdintasuna?
Zergatik ez zara elizara etortzen hori deskubritzera?
Jakina, ez zait axola.
Zeruko Aita maitea...
Eskerrik asko janari honengatik.
Janari honek garbi eta elika gaitzala,
zure hitz ona zabaltzeko energia izan dezagun.
Gure Jaun Jesu Kristoren izenean, Amen.
Jan dezagun...
Aita...
Gracen eskolan zozketa egingo dute larunbatean.
Libre zaude?
Planak ditut.
Berriro?
Bertan behera utziko dut. Han izango naiz.
Zer moduz dago Josephen aita?
Zahar etxe batera bidaliko omen dute.
Zenbait aldiz atera zen eta galdu egin zen.
Bizilagunek eraman zuten etxera.
Betirako zahar etxe batera bidaltzea erabaki dute.
Irtenbide gehiago daude.
Niri gertatzen bazait, bidal nazazu zahar etxe batera.
Aita!
Benetan. Ez dut inorentzat zama izan nahi.
Ez kezkatu horregatik.
Semea gehiegi kezkatzen da.
Ni bidaliko ninduke zahar etxe batera, zu bidali aurretik!
Aita!
Laneko lehen egunerako prest?
Prest nago.
Banoa.
Kontuz errepidean.
Zergatik ari zara negarrez?
Bizitza osoan...
Beti uste izan dut, ni baino, anaia nahiago zenuela.
Neska tuntuna...
Tira, goazen gosaltzera.
Mutilok...
Jendaurreko kontsulta bilera bi aste barru da.
Inor aurkeztuko da boluntario hitz egiteko?
Han izango naiz, baina ez dakit zer esan.
Zure esperientziaz hitz egitea nahikoa da.
Eta zu, Chiu?
Esan dut ez dudala berriro jendaurrean hitz egingo.
Gure izenean hitz egiten ez badugu, nork egingo du gure ordez?
Iaz bizilagunek harrotasunaren egunean telebistan ikusi nindutenean,
iseka egiten hasi zitzaizkidan denak.
Nik, zu banintz, puta horiei esango nieke:
"Zeren beldur zarete?
Senarra lapurtuko dizuedala uste duzue?".
Utzi bakean, esan dut ez dudala jendaurrean hitz egingo!
Era zuk, Hoi?
Egia esanda,
gayentzako zahar etxea lortuko bagenu ere,
ez nintzateke joango.
Zergatik ez?
Nola egin aurre semeari?
Zahar etxe batera joan behar badut,
nahiago dut etxe normal bat.
Ez dut nahi egia jakiterik.
Lagunak betiko.
Zer da usain hori?
Fongen haurdunaldirako sendabelarrak.
Etorri egingo da?
Ez, Zhengi eskatu diot bila etortzeko.
Tomate eta tofu zopa prestatu dizut.
Zer egingo duzu erretiratu ondoren?
Oraindik ez dakit.
Agian paseatzen hasiko naiz.
Gauez ez.
Lokek hau ekarri du gaur.
Zer da?
Erretiro pentsioa.
Aita.
Lok, zer dela eta diru hau?
Nahikoa diru daukat.
Etorri diruaren bila bihar.
Gorde pentsioa, aita.
Bizitzaz gozatu behar duzu, ahal bitartean.
Eraman ama oporretan.
Eman denbora bilobarekin.
Nahiko ongi gabiltza azkenaldian,
ez arduratu gutaz.
Hartu atseden eta gozatu bizitzaz behingoz.
Alkandora oso urratua duzu. Begira.
Semeak erretiro pentsioa emango dit hilabetero.
Zorionak, hori da aita batek eska dezakeen guztia.
Zorionekoa naiz.
Ezer gabe etorri nintzen Hong Kongera.
Orain familia eta etxea dut.
Ez naiz ezertaz damutzen.
Erretiratua nago. Orain ez dut hau behar.
Tori. Itzul ezazu.
Ez zara nirekin elizara etorriko?
Behin ere ez?
Nire familian inor ez da kristaua.
Horrela ez dut jakingo zu non aurkitu hiltzen garenean.
Ez esan hori, izugarria da.
Bai, egia da.
Gizarte menderatzaileak gutxiengo gisa ikusten gaitu.
Gazteak ginenean,
gure orientazioa gorde behar genuen, hainbat arrazoi zirela eta:
gure familia, gurasoak, karrera...
Gutako askok ezkondu ere egin behar izan genuen,
gizarteak heterosexual eta normaltzat jotzeko.
Zaharrak garenean ere,
gure guraso eta bikotekideak hil direnean
eta haurrak adindunak direnean,
oraindik ezin gara gu geu izan.
Horregatik nago hemen, gure izenean hitz egiteko,
gayentzako zahar etxe bat eskatzeko.
Esaera zaharrak dioen bezala, Jainkoak egin eta eurak elkarrekin.
Antzeko interesak dituztenek elkarren laguntasunaz gozatuko dute.
Horregatik nahi dugu gayen etxe bat, gayentzat egina,
azken egunak duintasunez eta askatasunez bizitzeko.
Gure benetako koloreekin distira egin dezagun.
Ongi moldatu ginen aurreko urte guztietan.
Baina haien jarrera aldatu egin zen zer naizen jakin zutenean.
Bereizkeria handia jasan dut bizitza osoan zehar.
Beraz, zahartzaroan, bizi naizen etxean
ni neu izan nahi dut, inork epaitu gabe.
Jaitsi bolumena.
Grace lo dago.
Lei Lei...
Ray Yeungek idatzia eta zuzendua
Itzultzailea: Ane Irizar www.subtitulam.com
Eusko Jaurlaritza-Zineuskadik finantzatutako azpitituluak